GOSPODARSKA ZBORNICA SLOVENIJE

DIMIČEVA ULICA 13

1504 LJUBLJANA

ZAHVALA ZA RAZGIBAN DAN DEJAVNOSTI

Učenci OŠ Simona Kosa Podbrdo z učiteljicama se vam iskreno zahvaljujemo za odlično izkušnjo spoznavanja poklicev.

Spoznali smo veliko novega o različnih poklicih. Predvsem smo se naučili, da je delo, ki ga človek opravlja s srcem, v užitek in zadovoljstvo tistemu, ki ga opravlja pa tudi kupcu ali gostu.

Spoznali smo, da so ustvarjalnost, domišljija, delavnost in srčnost vrednote in lastnosti, ki jih je potrebno v poklicu živeti, da ga z zadovoljstvom opravljaš in to ni le služba s plačilom za delo.

Zapomnili in naučili smo se veliko. Še posebej nam bo v spominu ostalo:

* vino je treba piti z užitkom in v kozarcu, ki je za to vrsto vina ustrezen,
* pri postrežbi hrane in pijače je treba paziti na pravo temperaturo,
* natakar se lahko preizkuša v različnih vlogah, ne samo strežbi, napiše celo knjigo s svojega področja,
* obstaja poklic, barist, ki pripravlja izključno kave,
* kuha se s preizkušanjem kombinacij različnih jedi,
* v Lip Bledu znajo izdelati lepa, zanimiva in raznolika vrata,
* spoznali smo materiale za izdelavo vrat,
* zabavali smo se v razstavnem salonu.

Na kratko bi v en glas rekli: »Bilo je super, zabavno, poučno in razgibano.«

Hvala vam za čudovito izkušnjo.

Želimo vam še veliko uspeha in užitkov pri vašem delu.

Učenci in učiteljici OŠ Simona Kosa Podbrdo